BMW S14
BMW S14 on neljasilindriline kahe ülanukkvõlliga (DOCH) vabalthingav bensiinimootor, mida kasutati BMW 3. seeria E30 mudelitel M3 ja 320iS. Mootori loomisel oli aluseks võetud malmist valmistatud BMW M10 mootoriplokk ning plokikaaneks oli kahe silindrivõrra lühendatud BMW S38 alumiiniumsulamist plokikaas. S14-l otsest järglast ei olegi, sest järgmise põlvkonna E36 põhinev M3 sai juba kuuesilindrilise mootori tähistusega BMW S50. S14 toodeti valdavalt 2,3-liitrisena. 2,5-liitrist kasutati 600 eksemplaris toodetud homologatsioonimudelil M3 Spoort Evolution. 2,0-liitrist kasutati mudelil 320is - sellel oli töömahtu vähendatud kolvikäigu vähendamisega 84 mm-lt 72,6 mm-ni. Seda müüdi ainult Itaalias ja Portugalis, kus üle 2-liitrise mootori töömahuga autodele kehtis kõrgem maksumäär.